కళాతపస్వి గా చిరపరిచితమైన పద్మశ్రీ కాశీనాధుని విశ్వనాధ్ తెలుగు సినిమా దర్శకుడు. ప్రశస్తమైన సినిమాలను సృష్టించి, తెలుగు సినిమాకు ఒక గౌరవాన్ని, గుర్తింపును తెచ్చిన వ్యక్తి, కె.విశ్వనాథ్. 2016లో ఆయన సినిమారంగంలో చేసిన కృషికిగాను దాదాసాహెబ్ ఫాల్కే పురస్కారాన్ని అందుకున్నాడు.
ఆయన స్వస్థలం గుంటూరు జిల్లా, రేపల్లె తాలూకాలోని పెద పులివర్రు అనే గ్రామం. బాల్యం, ప్రాథమిక విద్య పెదపులివర్రులోనే గడిచినా ఆ ఊర్లో ఎక్కువరోజులు నివసించలేదు. అక్కడి నుంచి వారి నివాసం విజయవాడకి మారింది. ఉన్నత పాఠశాల విద్య అంతా విజయవాడలోనూ, కాలేజీ గుంటూరు హిందూకాలేజీ, ఎ.సి కాలేజీల్లోనూ జరిగింది. బి.ఎస్సీ డిగ్రీ చేశాడు.[2][3] [4]
చెన్నై లోని ఒక స్టూడియోలో సాంకేతిక నిపుణుడి (సౌండ్ రికార్డిస్టు) గా సినిమా జీవితాన్ని మొదలుపెట్టాడు. అన్నపూర్ణ సంస్థ నిర్మించిన తోడికోడళ్ళు అనే సినిమాకు పనిచేస్తున్నపుడు ప్రముఖ దర్శకుడు ఆదుర్తి సుబ్బారావు తో పరిచయం ఏర్పడి ఆయన వద్ద సహాయకుడిగా చేరాడు. ఆయనతో కలిసి అన్నపూర్ణ వారి ఇద్దరు మిత్రులు, చదువుకున్న అమ్మాయిలు, డాక్టర్ చక్రవర్తి సినిమాలకు సహాయ దర్శకుడిగా పనిచేశాడు. అప్పటికే ఆయన ప్రతిభను గుర్తించిన అక్కినేని నాగేశ్వరరావు తర్వాత సినిమాకు దర్శకుడిగా అవకాశం ఇస్తానని వాగ్దానం చేశాడు. అలా డాక్టర్ చక్రవర్తి తర్వాత అక్కినేని నాయకుడిగా నిర్మించిన ఆత్మ గౌరవం సినిమాతో విశ్వనాథ్ దర్శకుడిగా మారారు. అప్పట్లో ఆకాశవాణి హైదరాబాదులో నిర్మాతగా ఉన్న గొల్లపూడి మారుతీరావు, ప్రముఖ రచయిత్రి యుద్ధనపూడి సులోచనారాణి ఈ సినిమాకు కథను సమకూర్చగా, భమిడిపాటి రాధాకృష్ణ, గొల్లపూడి కలిసి మాటలు రాశారు. దుక్కిపాటి మధుసూదనరావు స్క్రీన్ ప్లే రాశాడు. ఈ చిత్రానికి రాష్ట్ర ప్రభుత్వం నుంచి నంది బహుమతి లభించింది.[5] సిరిసిరిమువ్వ సినిమాతో ఆయన ప్రతిభ వెలుగులోకి వచ్చింది.
కుల వ్యవస్థ, వరకట్నం వంటి సామాజిక అంశాలను కూడా తీసుకుని విశ్వనాథ్ చిత్రాలు నిర్మించారు. సప్తపది, స్వాతిముత్యం, స్వయంకృషి, శుభోదయం, శుభలేఖ, ఆపద్బాంధవుడు, శుభసంకల్పం వంటి సినిమాలు ఈ కోవలోకి వస్తాయి.
↑ షణ్ముఖ (2017). సితార: పాటల పల్లకి శీర్షిక పరువము పొంగే వేళలో షెహనాయి అందుకే. హైదరాబాదు: ఈనాడు. p. 16.
kalatapasvi gaa chiraparichitamaina padmashree kaasiinaadhuni vishwanadh telugu sinima darsakudu. prasastamaina cinimaalanu srushtinchi, telugu sinimaaku oka gowravanni, gurtimpunu tecchina vyakti, ke.vishwanath. 2016loo aayana sinimaarangamlo chesina krushikigaanu dadasaheb falke puraskaaraanni andukunnadu.
aayana swasthalam gunturu jilla, repalle taaluukaalooni peda pulivarru ane graamam. balyam, praathamika vidya pedapulivarrulone gadichina aa oorlo ekkuvarojulu nivasinchaledu. akkadi nunchi vaari nivasam vijayavaadaki maarindi. unnata paatasaala vidya antaa vijayavaadaloonuu, callagy gunturu hindukaleji, e.si kaalejeelloonuu jarigindi. bi.essy digri cheshaadu.[2][3] [4]
chennai loni oka studiolo saanketika nipunudi (sound recordistu) gaa sinima jeevitaanni modalupettaadu. annapurna samstha nirminchina todikodallu ane sinimaaku panichestunnapudu pramukha darsakudu aadurti subbarao thoo parichayam erpadi aayana vadda sahayakudiga cheraadu. aayanatho kalisi annapurna vaari iddaru mitrulu, chaduvukunna ammayilu, dactor chakravarti sinimaalaku sahaya darsakudigaa panichesaadu. appatike aayana pratibhanu gurtinchina akkineni nageshwararao tarvaata sinimaaku darsakudigaa avakaasam istaanani vaagdaanam cheshaadu. alaa dactor chakravarti tarvaata akkineni nayakudiga nirminchina aatma gowravam sinimaatho vishwanath darsakudigaa maaraaru. appatlo aakaasavaani hyderabadulo nirmaatagaa unna gollapudi maarutiiraavu, pramukha rachayitri yuddhanapudi sulochanarani ee sinimaaku kathanu samakuurchagaa, bhamidipati radhakrishna, gollapudi kalisi maatalu raasaaru. dukkipati madhusudanarao screen play raasaadu. ee chitraaniki rashtra prabhutvam nunchi nandi bahumati labhinchindi.[5] sirisirimuvva sinimaatho aayana pratibha veluguloki vachindi.
kula vyavastha, varakatnam vanti saamaajika amsaalanu kuudaa teesukuni vishwanath chitraalu nirminchaaru. saptapadi, swaatimutyam, swayankrishi, subhodayam, subhalekha, aapadbaandhavudu, subhasankalpam vanti cinimaalu ee kovaloki vastaayi.
u shanmukha (2017). sitaara: paatala pallaki sheershika paruvamu ponge vaelaloo shehanai anduke. haidaraabaadu: eenaadu. p. 16.